﻿ Creşterea performanţei profesionale prin tehnici de coaching Ce este coaching-ul? Greu de răspuns la această întrebare dintr-o dată şi, mai ales, exhaustiv Opiniile formulate de diverşi autori sunt extrem de variate Redau câteva dintre ele, potrivit cărora coaching-ul apare ca: practică de optimizare a resurselor individuale, funciarmente orientată spre acţiune; metodă de dezvoltare sau de formare; cercetare pentru dezvoltarea potenţialului persoanei şi organizaţiei; tehnică nouă în serviciul managementului; instrument sau chiar stil de management; nouă meserie Uneori, formulările sunt şi mai tranşante De exemplu, Dennis C Kinlaw, în cartea sa Adieu patron! Bonjour coach! (1997), concepe coaching-ul ca pe un „leadership face to face” Fiecare conversaţie între un lider şi colaboratorul său este, potenţial, o conversaţie de coaching Constituie ocazia de a clarifica obiectivele, priorităţile şi normele de performanţă, de a afirma şi întări valorile fundamentale ale grupului, este ocazia întâlnirii ideilor şi angajării colaboratorilor în planificarea şi rezolvarea problemelor Este ocazia, scrie cu umor autorul, de a „spune merci” Afirmaţiile de mai sus, deşi uşor divergente între ele, sugerează o aceeaşi idee: coaching-ul reprezintă o modalitate de intervenţie menită a contribui la sporirea potenţialului uman, în vederea creşterii eficienţei personale şi organizaţionale, un mijloc eficace de ameliorare a performanţelor profesionale, de a-i determina să progreseze pe cei cu care se lucrează(Zlate M , 2001) Dificultatea apare de îndată ce se încearcă diferenţierea coaching-ul de alte modalităţi de intervenţie, menite a contribui şi ele la dezvoltarea potenţialului uman Dintre acestea, cel puţin trei prezintă interes, şi anume: 0 instruirea pe post (acţiune întreprinsă de o persoană competentă care face apel la metode şi procedee menite a facilita însuşirea unor date şi cunoştinţe teoretice şi, mai ales, a unor deprinderi practice; instructorul sau îndrumătorul îl învaţă pe „ucenic” sau pe „învăţăcel” cum să facă anumite lucruri); 0 mentoratul (acţiune de îndrumare şi protejare complexă în care o persoană matură şi experimentată transmite cunoştinţe, dă sfaturi, îşi oferă asistenţa practică, atunci când îi este solicitată, unei persoane mai tinere şi mai neexperimentate; spre deosebire de instruirea pe post care vizează mai ales formarea deprinderilor, men-toratul ţinteşte spre formarea modului de gândire sau a unor atitudini; mentorul este, de obicei, o persoană competentă şi preţuită din afara liniei ierarhice, ceea ce permite ca relaţia învăţător - învăţăcel să fie relativ amicală şi destinsă, eliberată de presiunea constrângerilor formale impuse de subordonarea directă); 0 consilierea (acţiunea de furnizare a unor informaţii şi sfaturi menite a contribui la rezolvarea unor probleme personale sau organizaţionale; susţinerea unei persoane pentru a decide singură dacă să-şi modifice sau nu comportamentul şi, dacă da, cum să acţioneze în consecinţă) Din cele de mai sus se remarcă diferenţierile evidente dintre acţiunile de instruire, mentorat şi consiliere Din păcate, ele nu sunt suficient luate în seamă; dimpotrivă, apar amalgamate în definirea coaching-ului De exemplu, într-o definiţie mai veche, coaching-ul apare ca fiind „o formă de instruire managerială în care managerul, prin discuţii directe şi activitate dirijată, ajută un coleg să înveţe cum se rezolvă o problemă sau cum se execută mai bine o sarcină” (Megginson, Boydell, 1979) Confuzia se menţine şi în lucrările mai noi În dicţionarul internaţional de management, coaching-ul este definit ca „instruire managerială la nivel individual sau de grup restrâns, caracterizat prin instruire în cadrul activităţii pe post, evaluare formală, consiliere personală şi studiu individual” (Johannsen, Page, 1992) Într-un alt dicţionar de resurse umane şi management al personalului, coaching-ul apare ca fiind „antrenare, instruire faţă în faţă, unde subordonatului i se arată cum trebuie să-şi schimbe atitudinea” (Ivanovic, Collin, 2001, p 123) Coaching-ul constă, în opinia unui autor francez, în consilierea şi acompanierea managerului şi a echipei sale în conducerea schimbărilor structurale care îi sunt impuse (modificări, noi responsabilităţi, conducerea unui proiect strategic etc) Obiectul coaching-ului este de a-l pregăti pe manager să fie „el însuşi” Coaching-ul presupune nu doar relevarea stilului sau talentului managerului, ci şi acţiunea asupra stilului şi talentului, astfel încât acestea să producă o plusvaloare profesională (Leleu, 1995) Intersecţia şi, adeseori, suprapunerea sau amalgamarea noţiunilor apare ca evidentă Şi totuşi, situaţia creată nu este gratuită, dată fiind complexitatea coaching-ului, care în anumite puncte se apropie de celelalte forme de intervenţie, împrumută idei şi practici acţionale din ele, în timp ce în altele se distanţează După câte ne dăm seama, individualizarea coaching-ului în raport cu alte forme de intervenţie se realizează în următoarele planuri: 0 coaching-ul se adresează unei persoane în situaţie, deci nu exclusiv persoanei sau exclusiv situaţiei, ci ambelor în egală măsură, aşadar sistemului care constituie cuplul persoană-situaţie; reprezintă o relaţie privilegiată între două persoane sau între o persoană şi un grup, în care accentul cade pe persoană, pe modul cum trăieşte aceasta situaţia; 0 de obicei, se recurge la coaching atunci când persoanele traversează perioade de criză (etape provizorii de dezordine personală sau organizaţională, perioade de tranziţie, când persoana îşi pierde punctele de reper cunoscute şi nu dispune încă de altele noi) şi când apare nevoia de schimbare însoţită fie de necunoaştere, fie de reticenţă, rezistenţă sau inerţie, blocând voinţa de transformare; 0 obiectivul coaching-ului îl constituie conştientizarea blocajelor şi rezistenţelor interioare, crearea premiselor pentru eliberarea potenţialului existent, dar şi formarea şi dezvoltarea unui potenţial atitudinal şi comportamental nou, capabil să-l conducă pe individ la obţinerea nivelului optimal de performanţă; în esenţă, coaching-ul asigură depăşirea obstacolelor, facilitarea schimbării, stimularea performanţei; el reprezintă o dinamizare a performanţelor profesionale, asigurând parcurgerea drumului de la prezent spre viitor şi dând un sens mai bogat vieţii; 0 coaching-ul presupune nu doar acţiunea unei persoane asupra alteia, nici măcar simpla lor interacţiune, ci co-acţiunea, adică o acţiune în care actorii se stimulează reciproc, îşi intersectează punctele de vedere, evoluează împreună spre înţelegerea situaţiei şi mai ales spre eliberarea condiţiilor de succes personal şi profesional; persoana care intră în relaţia de coaching îşi asumă rolul de transformator al propriei personalităţi, coaching-ul apărând, prin urmare, ca o autotransformare în vederea obţinerii autonomiei; 0 un loc deosebit în coaching îl ocupă agentul de schimbare, care este o persoană competentă, cu experienţă profesională, dar şi cu experienţa vieţii, neapărat cu o poziţie externă faţă de situaţia clientului său De obicei, se recurge la persoane din afara organizaţiei, iar dacă persoana este din interiorul organizaţiei, ea trebuie să se plaseze în afara liniei ierarhice Superioritatea agentului de schimbare vine tocmai din exterioritatea şi neutralitatea lui, el fiind eliberat de toate jocurile de interese şi, mai ales, de toate conflictele interne ale organizaţiei; dat fiind faptul că patronul este o persoană omniprezentă şi omnipotentă, s-a pus problema dacă el ar putea apărea în calitate de agent de schimbare Da, s-a răspuns, cu condiţia să facă dovada unor „mari calităţi”: empatie, integritate, obiectivitate, detaşare, dorinţa de schimbare fundamentală în raport cu angajaţii săi Cum este greu de presupus că există astfel de patroni, rămâne ca însuşi patronul să fie supus acţiunii de coaching, să fie învăţat şi educat să-şi descopere şi să-şi dezvolte propriul potenţial, pentru a-l pune în slujba angajaţilor şi al organizaţiei; 0 agentul de schimbare, ca „aliat” al clientului său care doreşte să evolueze, al reuşitei sale, îndeplineşte nenumărate roluri: facilitator al reflecţiei, stimulator, suportiv, critic intim, transmiţător, compensator al neliniştilor clientului O sistematizare şi o descriere în plan operaţional a rolurilor agentului de schimbare (comunicator, facilitator, formator, călăuzitor, evaluator) pot fi găsite în Muriel Drolet (1999, pp 62-73) Pentru îndeplinirea cu succes a acestor roluri, agentul de schimbare trebuie să dispună de competenţă profesională (cunoştinţe de psihologie umană, comunicare şi relaţii, analiza sistemelor umane, funcţionare instituţională, necesităţi operaţionale şi economice), dar şi competenţă psihologică şi psihosocială (capacitatea de a asculta, aptitudinea de a diagnostica, capacitate maieutică, cunoaştere de sine etc ); 0 finalitatea coaching-ului este dublă: pe de o parte, vine în sprijinul individului, ajutându-l să facă faţă solicitărilor sociale, să se adapteze şi să se integreze optim în sistemul organizaţional, să se menţină în competiţie, pentru a evita uzura şi a-şi utiliza optimal resursele de care dispune sau chiar pentru a-şi forma altele noi; pe de altă parte, coaching-ul este util organizaţiei, ajutând-o să se regenereze, să-şi sporească eficacitatea colectivă şi productivitatea umană, să se responsabilizeze faţă de propriii angajaţi, într-un cuvânt, să-şi gestioneze uşor problemele socioumane Din perspectiva coaching-ului, managerii trebuie să se gândească la colaboratorii lor mai mult în termeni de potenţial, decât în termeni de performanţă; 0 avantajele coaching-ului sunt atât de mari încât unii autori au fost tentaţi să propună chiar „o cultură a coaching-ului organizaţional” Iată câteva dintre aceste avantaje: ameliorarea performanţelor şi productivităţii; formarea continuă a personalului; integrarea rapidă a cunoştinţelor şi cunoaşterii; creşterea calităţii relaţiilor interumane; sporirea calităţii vieţii; practicarea pe scară largă a delegării de autoritate; mai multe idei, mai multă creativitate; o mai bună utilizare a oamenilor, competenţelor şi resurselor; proceduri de urgenţă mai rapide şi eficace; creşterea capacităţii de adaptare la circumstanţe şi schimbări (Whitmore, 2001, pp 160-162) Coaching-ul se suprapune parţial peste termenul de antrenare folosit în sport, dar el este mai mult decât o simplă antrenare, conţinând practici cum ar fi recadrajul şi coacţiunea, pe care antrenarea din sport nu le cuprinde Coaching-ul este foarte apropiat şi de mentorat, dar nu se confundă cu acesta Spre deosebire de mentorat, care presupune transmiterea experienţei acumulate de generaţiile precedente, stabilirea unor puncte de reper utile pentru salariaţi, coaching-ul este mai degrabă un catalizator al implicării personale, în vederea elaborării şi amplificării propriei experienţe Mentorii pot să apară în calitate de agenţi de schimbare, mentoratul devenind în acest caz un aspect al coaching-ului În fine, coaching-ul, deşi pare apropiat de consiliere, se deosebeşte de aceasta, întrucât cel interesat îşi descoperă singur mijloacele pentru a ajunge la anumite soluţii, neexistând, ca în consiliere, un „transfer” de mijloace sau „elaborări” de soluţii de către consilier, adaptate şi personalizate în funcţie de problemele clientului Luând uneori forma unei relaţii de întreţinere între agentul de schimbare şi clientul său, foarte apropiată de relaţia de tip psihoterapeutic, coaching-ul trebuie diferenţiat şi de psihoterapie El are, în primul rând, o ţintă foarte precisă, şi anume obţinerea unui comportament dorit în cadrul unei situaţii determinate - spre deosebire de psihoterapie, unde o asemenea „ţintă” precisă este rar întâlnită În al doilea rând, coaching-ul nu se adresează, de regulă, structurilor psihice profunde, ci aspectelor punctuale, pur comportamentale, vizând legătura care există între structură şi situaţie şi mai ales felul cum evoluează această legătură până când devine optimă (vezi Devillard, 2001, p 51) Tipuri de coaching Dificultatea elaborării unei concepţii unitare cu privire la coaching provine nu doar din interacţiunea acestuia cu alte forme de intervenţie, ci şi din existenţa mai multor tipuri de coaching care au procesualităţi şi finalităţi relativ distincte Tipurile de coaching se diferenţiază între ele în funcţie de nivelul la care sunt întâlnite şi, mai ales, în funcţie de practicile utilizate La nivelul organizaţiei, coaching-ul se adresează evoluţiei organizaţiei, înţelegerii acesteia în toată complexitatea ei, în vederea transformării, dezvoltării, productivităţii globale, pilotării fazelor de schimbare pe care le traversează În acest caz, vorbim despre coaching strategic, termenul de strategie având sensul de ansamblu de acţiuni coordonate în vederea obţinerii succesului Coaching-ul strategic are obiective extrem de diferite: favorizarea cooperării dintre organizaţie şi propriii angajaţi, apropierea compartimentelor între ele, facilitarea unor fuziuni, schimbarea climatului organizaţional sau a culturii organizaţionale Fazele parcurse de coaching-ul strategic sunt următoarele: determinarea precisă a obiectivelor, analiza situaţiei, a sistemului de forţe prezente, reflecţia asupra strategiei ce urmează a fi pusă în aplicare, acţiunea subtilă şi eficace Christian Maisons prezintă agentul de schimbare ca pe o persoană care, înainte de toate, acompaniază managerul în reflecţiile sale strategice, fapt care ajută la cunoaşterea organizaţiei, la creşterea productivităţii globale şi, în fine, la pilotarea şi transformarea organizaţiei Pentru autorul citat, coaching-ul strategic reprezintă o nouă metodă de dezvoltare şi gestiune a organizaţiilor (vezi Maisons, 1999) La nivelul grupurilor şi echipelor de muncă, coaching-ul se centrează mai ales pe ceea ce se numeşte psihologie de grup, fiind interesat de coerenţa obiectivelor, de coeziunea formaţiilor de lucru, de organizarea acţiunilor şi activităţilor concertate Coaching-ul echipelor ia forma a ceea ce în literatura de specialitate se numeşte team building, team development, sisteme de acţiune etc Vincent Lenhardt (1992), promotorul coaching-ului „în limba franceză” în Europa, reuneşte elementele proprii acestuia cu cele ale team building-ului din perspectiva analizei tranzacţionale, dându-le totodată un sens, în raport cu o cultură pregnantă La fel, Pierre Longin (1998), în cartea sa Coachez votre equipe, arată cum poate fi dezvoltată fiecare persoană dintr-o echipă şi mai ales prin ce instrumente, pentru a fi condusă spre obţinerea performanţei maximale Muriel Drolet, reputată specialistă canadiană în management, gestiunea resurselor umane, formare şi coaching, a publicat relativ recent (1999) o lucrare cuprinzătoare şi reprezentativă pentru problematica coaching-ului echipelor de muncă Intitulată Le Coaching d’une equipe de travail, cartea conţine, pe lângă informaţiile cu caracter teoretic, şi nenumărate instrumente de diagnoză şi autodiagnoză a calităţilor necesare agentului de schimbare La nivel individual, coaching-ul este interesat de individ, de problemele lui, de nevoile proprii de dezvoltare sau de depăşire a obstacolelor Cea mai simplă formă de coaching de la nivelul individului este coaching-ul tehnic, care constă în transmiterea cunoştinţelor şi tehnicilor obţinute de o persoană mai în vârstă către un colaborator, astfel încât acesta să le poată aplica Aplicarea cunoştinţelor şi deprinderilor este personalizată şi exersată pe teren sub îndrumarea tutorelui În acest caz, este vorba despre mentorat, care devine parte integrantă a coaching-ului Când individul se confruntă cu propriile limite, pe care ar dori să le depăşească, se recurge la coaching-ul rezolutiv, în timp ce atunci când individul caută cele mai bune mijloace de atingere a obiectivelor sale ambiţioase, se recurge la coaching-ul de dezvoltare În primul caz, indiferent de problema cu care se confruntă individul (scăderea eficienţei personale, dificultăţi de comunicare cu alţii, frustrare sau stres profesional, relaţii nesatisfăcătoare cu colegii, moral scăzut etc), coaching-ul parcurge următoarele faze: diagnostic, lărgirea câmpului de conştiinţă a individului, punerea în aplicare, soluţionarea dificultăţilor comportamentale sau situaţionale În cel de-al doilea caz, în centrul coaching-ului se află nu atât situaţia-„ţintă”, cât persoana individului El vizează optimizarea condiţiilor de reuşită printr-o analiză fină a situaţiei, a punctelor ei nevralgice, a obstacolelor ce urmează a fi evitate prin stabilirea condiţiilor favorabile de acţiune Se utilizează mai ales pentru pregătirea evenimentelor importante (reuniuni, negocieri, conferinţe etc) Comună pentru ultimele două forme de coaching (rezolutiv şi de dezvoltare) este priza de conştiinţă prin intermediul căreia urmează să se treacă de la o situaţie la alta, adică înţelegerea articulaţiilor care există între elementele nerelaţionate înainte Priza de conştiinţă este rezultatul muncii agentului de intervenţie asupra conduitei individului Cel mai complex dintre toate aceste tipuri de coaching este coaching-ul rezolutiv, care implică din partea agentului de schimbare o serie de capacităţi cum ar fi: capacitatea de emisie (discurs explicit şi latent, comunicare nonverbală, transmisie energetică emoţională, relaţie de complicitate, intimitate, seducţie, distanţă etc); capacitatea de ascultare (funcţională, simpatetică, empatică, flotantă, surditatea); capacitatea de analiză a profilului individului (înţelegerea funcţionării comportamentului persoanei, studierea dimensiunilor ce urmează a fi luate în calcul, nivelul dezvoltării personale, potenţialul resurselor, trăsăturile de caracter, rezistenţele/mecanismele de apărare); capacitatea de elaborare a unui diagnostic operatoriu O analiză detaliată a acestor tipuri de coaching poate fi găsită în lucrarea lui Devillard (2001) Sumara prezentare a celor câteva tipuri de coaching arată pendularea acestora între mentorat şi consiliere, ba chiar şi uşoara lor apropiere de unele dintre tipurile de psihoterapii Nu este de mirare, prin urmare, că în definirea coaching-ului transpar aspecte şi elemente proprii acestora Nevoia definirii cât mai clare a coaching-ului rămâne în continuare un deziderat Coaching-ul se utilizează în practică separat sau integrat altor programe mai complexe de intervenţie organizaţională, devenind, în acest din urmă caz, o fază a unor asemenea programe Unul dintre programele de intervenţie organizaţională este şi cel numit Individual Coaching for Effectiveness (ICE) lansat în America în 1981 Programul se derulează în mai multe faze: faza de diagnoză (presupune depistarea candidaţilor cu ajutorul unor teste standardizate); faza de coaching (care durează şase luni şi include programe didactice de instrucţie cu privire la noile deprinderi ce urmează a fi învăţate; de precizat faptul că deprinderile respective nu sunt doar executorii, exclusiv senzorio motorii, ci şi intelectuale şi mai ales atitudini şi aptitudini psihosociale; în aceste programe se furnizează informaţii cu privire la comportamentele organizaţionale eficiente, principiile comunicării eficiente, natura relaţiilor dintre şefi şi subordonaţi, principiile de bază ale echipei de lucru, puterea personală, conceptul de tolerare a diferenţelor individuale, conducerea eficientă a şedinţelor; faza de coaching îndeplineşte funcţii de facilitare, modelare, încurajare, consiliere); faza menţinerii şi întăririi noilor achiziţii comportamental-atitudinale; faza de transfer a achiziţiilor din faza de coaching Programul s-a bucurat de un mare succes, fiind propus şi un instrument de evaluare a lui, numit Coaching Plan Rating Form - evaluările făcându-se în cele trei faze principale (vezi Dunnette, Hough, 1990, vol III, pp 878-885) În Franţa, coaching-ul este utilizat în diverse domenii, cum ar fi, de exemplu, echipele de vânzători (De Bernole, 1999) sau pentru comercianţi (Debordes, 1997) Reuşita coaching-ului depinde în cea mai mare măsură de acţiunile agentului de intervenţie În literatura de specialitate, această idee este clar formulată „Eficienţa coaching-ului depinde într-o mare măsură de modalitatea în care agentul de schimbare creează sentimente de încredere reciprocă, furnizează oportunităţi de creştere pentru angajaţi şi delegă în mod eficient sarcinile” (Dolan, Schuler, 1994, p 353) Aceiaşi autori consideră că marile avantaje ale coaching-ului constau în aceea că facilitează procesul de perfecţionare şi asigură feedback-ul constant, real asupra muncii Ca dezavantaje sunt prezentate dependenţa lui de stilul agentului de schimbare, ca şi faptul că este foarte informal, altfel spus, foarte subiectiv (ibidem, p 351) Nu întâmplător, coaching-ul este considerat o artă: „Coaching-ul este o artă Ca orice artă, coaching-ul se sprijină pe tehnici, dar nu se relevă plenar decât prin cei care îl practică Fără îndoială, există puncte comune între practicieni renumiţi, dar fiecare conservă, dincolo de orice tentativă de sinteză, câteva lucruri indescriptibile unice: stilul şi talentul său” (Devillard, 2001, p 1) Foarte recent, ideea coaching-ului perceput ca artă şi-a făcut loc în titlurile unor lucrări Bernard Besson, Vito Vigano, Jean Michel Vuagniaux publică o carte intitulată direct L’Art du coach Une nouvelle maieutique (2000) Chiar dacă în coaching personalitatea agentului de schimbare, cu stilul şi talentul său, este foarte importantă, nu este mai puţin adevărat că acţiunile acestuia încep să se supună tot mai pregnant unor cadre şi reguli metodologice Deşi în momentul de faţă coaching-ul nu este încă o ştiinţă, cu siguranţă că el va deveni în curând o ştiinţă, însă mai suplă şi mai flexibilă, aşa cum este orice relaţie interumană Oricum, încă de pe acum coaching-ul se prefigurează ca o adevărată meserie: „O meserie a vârstei mature El presupune o dublă experienţă de intervenţie, asupra organizaţiei şi asupra omului” (Devillard, 2001, p 187) Tocmai de aceea, meseria de coaching este practicată de persoane special formate care, pe de o parte, capitalizează experienţele anterioare în relaţiile cu alţii, iar pe de altă parte, transmit produsul reflecţiilor şi practicilor lor noilor generaţii sau de la o organizaţie la alta Coaching-ul, pe măsură ce se va individualiza mai pregnant, atât ca teorie, cât şi ca practică, va deveni un tip de intervenţie organizaţională extrem de eficient şi foarte căutat Bibliografie BESSON, B ; VIGANO, V ; VUAGNIAUX, J -M (2000), L’art du coach Une nouvelle maieutique, Editions Coaching Service DE BERNOLE, A (1999), Le Coaching des vendeurs Menez votre equipe au succes, Les Editions d’Organisation, Paris DEBORDES, P (1997), Le Coaching efficace des commerciaux, Dunod, Paris DEVILLARD, O (2001), Coacher Efficacitepersonnelle et performance collective, Dunod, Paris DOLAN, S L ; SCHULER, R S (1994), Human Resource Management, Nelson DROLET, M (1999), Le Coaching d’une equipe de travail, Les Editions Transcontinental Inc , Les Editions de la Fondation de l’entrepreneurship DUNNETTE, M D ; HOUGH, L M (coord ) (1990), Handbook of Industrial and Organizational Psychology, Consulting Psychologists Press, Inc , Palo Alto, California IVANOVIC, A ; COLLIN, P H (2001), Dicţionar de resurse umane şi managementul personalului, Editura Tehnică, Bucureşti JOHANNSEN, H ; PAGE, G T (1992), International Dictionary of Management, Kogan Page, Londra KINLAW, D C (1997), Adieu patron! Bonjour coach!, Les Editions Transcontinental Inc , Montreal LELEU, P (1995), Le Developpement du potentiel des managers, L’Harmattan, Paris LENHARDT, V (1992), Les Responsables porteurs de sens Culture et pratique du coaching et du team-building, INSEP Editions LONGIN, P (1998), Coachez votre equipe, Dunod, Paris MAISONS, CH (1999), Le Coaching strategique, Maxima, Paris MEGGINSON, D ; BOYDELL, T (1979), A Manager’s Guide to Coaching, BACIE WHITMORE, S (2001), Le Guide du coaching, Maxima, Paris ZLATE M , Coaching-ul, un tip eficient de intervenţie organizaţională, în Revista de Psihologie organizaţională, Vol I, nr 2/2001